L´oferta d´ocupació pública de lAjuntament per als pròxims anys preveu la consolidació de tots els treballadors/es temporals
18 desembre 2017

## L´oferta d´ocupació pública de lAjuntament per als pròxims anys preveu la consolidació de tots els treballadors/es temporals18 desembre 2017Última actualització: 14 juliol 2025

![](../gestion/img/_AOR6533-copia.jpg)  
  

El **regidor d’Administració, Modernització i Govern Obert, José Manuel Prieto** i el **regidor de Gestió Responsable del Territori, Xavier Ródenas**, han comparegut aquest matí en roda de premsa per tal d’explicar alguns dels assumptes tractats a la Junta de Govern Local.

Així, en primer lloc, Prieto ha anunciat el que es considera una de les notícies més importants dels darrers anys pel que fa a la Relació de Llocs de Treball de l’Administració local, l’aprovació de l’oferta d’ocupació pública de 2017 que, juntament amb la previsió de 2018, preveu la consolidació de tots els interins o treballadors temporals, amb el vistiplau de la Mesa de Negociació General, on estan representades les forces sindicals.  

 I és que per a l'exercici de 2017, l'article 19 de la Llei 3/2017, de 27 de juny, de Pressupostos Generals de l'Estat estableix la possibilitat de la incorporació, a més de les places afectades per la taxa de reposició d'efectius, de places subjectes a taxes addicionals per a l'estabilització d'ocupació temporal.

_“La mesura s’emmarca dins el Pla d’Ordenació de Recursos Humans i és la primera de les mesures que anirem prenent i que s’amplia a la previsió d’oferta pública de 2018 i, esperem, que també al 2019. Ve a solucionar un problema enquistat al llarg del temps i dignifica la tasca de la funció pública. Per això vull agrair l’esforç dels tècnics durant un any aproximadament i la confiança dels sindicats_”.  Prieto ha aclarit que en cap cas es tracta d’un increment de la plantilla, sinó una regularització que està contemplada als PGE de 2018 i s’emmarca dins el Pla d’Ajust del Ministeri d’Economia al que està adscrit l’Ajuntament de Gandia.  

**Places subjectes a taxes d'estabilització de l'ocupació temporal**

L'aplicació de la taxa addicional permet a l'Ajuntament de Gandia realitzar l següent oferta d’ocupació per a 2017:

*   1 plaça de tècnic d'administració general que es correspon amb el lloc 05/013 de la vigent relació de llocs de treball.
*   1 plaça d'operari de cementiri que es correspon amb el lloc 13/020 de la vigent relació de llocs de treball.
*   1 plaça de topògraf. (Es correspon amb el lloc 11/012 de la vigent relació de llocs de treball).
*   2 places d'inspector d'urbanisme. (Es correspon amb el lloc 10/007 de la vigent relació de llocs de treball).
*   1 plaça d'enginyer tècnic industrial. (Es correspon amb el lloc 13/008 de la vigent relació de llocs de treball).
*   1 plaça de cobrador. (Es correspon amb el lloc 17/025 de la vigent relació de llocs de treball).
*   1 plaça d'inspector d'activitats. (Es correspon amb el lloc 13/013 de la vigent relació de llocs de treball).

Per a l’oferta d’ocupació de 2018 es proposa la consolidació d’aproximadament 10 places més d’ocupació temporal.

**Places subjectes a taxa de reposició d'efectius.**

D’altra banda, l’aplicació de la taxa de reposició d'efectius (substitució de funcionaris que han causat baixa definitiva a l'Ajuntament de Gandia) en l'exercici de 2017 regularitza 6 places del col·lectiu de subalterns de l’Administració General en situació d’interinatge.

**Promoció interna**

Finalment i atès que l'últim paràgraf de l'article 19.Uno.4 de la Llei de Pressupostos Generals de l'Estat per a l'any 2017 estableix que no computaran dins el límit màxim de places derivat de la taxa de reposició d'efectius les places que es convoquin per a processos de promoció interna, s'incorporen a l'oferta d'ocupació pública per aquest torn, una plaça d'auxiliar de tractament documental, una plaça d'inspector de tributs i dues places d'inspector d'activitats, que es corresponen, respectivament, amb els llocs 02 / 011, 07/008, 11/019 i 13/013.

**Patrimoni**

D’altra banda, Ródenas també ha anunciat que la Junta de Govern Local ha decidit acollir-se a una línia d’ajudes de la Diputació de València per valor de 50.000 €, dirigida a la restauració de la peça de la Torre dels Pares, que es sumaria als altres 50.000 € que l’Ajuntament ja ha invertit en la consolidació i reparació de la coberta d’aquest edifici de propietat municipal Bé d’Interés Cultural. _“Després de la seua compra, ara fa 6-7 anys, aquest és el govern que més ha invertit. Perquè volem que siga patrimoni de primer ordre, tal i com es mereix. Tanmateix, seguirem treballat en aquest i altres elements patrimonials com el Morabit, el Castell de Bairen, l’ermita Martorell, etc... “,_ ha assegurat.  

[Documentos adjuntos](../gestion/documentos/Oferta-Publica-Ocupacio-2017--.pdf)

[Twittear](https://twitter.com/share)